25.6.2014 Euroopan unionin virallinen lehti L 184/3 KOMISSION ASETUS (EU) N:o 697/2014, annettu 24 päivänä kesäkuuta 2014, asetuksen (EY) N:o 906/2009 muuttamisesta sen soveltamisajan osalta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon perustamissopimuksen 81 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot) 26 päivänä helmikuuta 2009 annetun neuvoston asetuksen (EY) N:o 246/2009 (') ja erityisesti sen 1 artiklan, on kuullut kilpailunrajoituksia ja määräävää markkina-asemaa käsittelevää neuvoa-antavaa komiteaa, sekä katsoo seuraavaa: (1) — Komission asetuksessa (EY) N:o 906/2009 (?) myönnetään linjaliikennekonsortioille ryhmäpoikkeus perussopi- muksen 101 artiklan 1 kohtaan sisältyvästä kiellosta tietyin edellytyksin. Kyseisen asetuksen voimassaolo päättyy 25 päivänä huhtikuuta 2015 asetuksen (EY) N:o 246/2009 2 artiklan 1 kohdassa säädetyn viiden vuoden enim- mäiskeston mukaisesti. Komission tämän ryhmäpoikkeuksen soveltamisesta saaman kokemuksen perusteella voidaan päätellä, että perustelut konsortioiden ryhmäpoikkeukselle ovat edelleen pätevät ja etteivät ehdot, joiden perusteella asetuksen (EY) N:o 906/2009 soveltamisala ja sisältö määritettiin, ole muuttuneet olennaisesti. (2) — Asetuksella (EY) N:o 906/2009 yksinkertaistettiin konsortioihin sovellettavia sääntöjä ja tehtiin niihin huomat- tavia muutoksia. Koska uusi lainsäädäntökehys on ollut voimassa ja sitä on sovellettu vasta lyhyen aikaa, tässä vaiheessa olisi vältettävä lisämuutoksia. Näin vältetään alan toimijoille säännösten noudattamisesta aiheutuvien kustannusten kasvu. (3) — Asetuksen (EY) N:o 906/2009 soveltamisaikaa olisi sen vuoksi jatkettava viidellä vuodella, ON HYVÄKSYNYT TÄMÄN ASETUKSEN: 1 artikla Korvataan asetuksen (EY) N:o 906/2009 7 artiklassa ilmaus ”25 päivään huhtikuuta 2015” ilmauksella ”25 päivään huhtikuuta 2020”. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin viralli- sessa lehdessä. Sitä sovelletaan 25 päivästä huhtikuuta 2015. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 24 päivänä kesäkuuta 2014. Komission puolesta Puheenjohtaja Jose Manuel BARROSO (') EUVL L 79, 25.3.2009, s. 1. EY:n perustamissopimuksen 81 artiklasta tuli 1 päivänä joulukuuta 2009 SEUT-sopimuksen 101 artikla ja 82 artiklasta SEUT-sopimuksen 102 artikla. (?) Komission asetus (EY) N:o 906/2009, annettu 28 päivänä syyskuuta 2009, perustamissopimuksen 81 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot) (EUVL L 256, 29.9.2009, s. 31).